Ur souezhadenn gaer m eus bet gant al levr a netra-se, bet embannet en esperanteg e 1984 gant Henrik Seppik ha bet kaset din dre zegouezh, dre hanterouriezh Bookmooch, eus bro-Sweden.  Ar Pemp danevell a ya dober al levrig zo danevelloù moliach. An hini kentañ anezho, En la fino de la mondo / E fin ar bed he deus kaset va soñjoù war-zu skridoù moliach Conan Doyle evel Le monde perdu, dur mare ma ne oa ket stereotipet betek re an doare skridoù-se, gant ar memes boudoù hud e pep hini anezho, koulz lavaret. Kreizennet eo ar moliach, e oberenn Tuglas, muioch war an en-dro, an natur dreistordinal, eget war ar gouennoù iskis e gwirionez, evel ma veze graet gant kalz a dud kantved zo (bevañ a rae an dud tostoch eus an natur er mareoù-se, se vije kaoz ? Moarvat). Ur paotr yaouank en em gav dilezet war un enezenn lech ma vez ramzed o vevañ, ha karantez a sav etrezañ hag ur ramzez yaouank. Rediet e vo da lazhañ anezhi a-benn techout kuit. Dibar eo an doare ma eztaol Tuglas ar pezh a dremen e kreizon an dudenn, pe vije karantez, pe glachar. Chomet on bamet penn-da-benn gant an istor. Muioch choazh on bet plijet gant an daou a zeue da heul, La ĉielaj rajdantoj/ Marchegerien an oabl ha Popi kaj Huhuu / Popi hag Huhuu, a chell bezañ komprenet war meur a live hag a chom da drabasiñ ho penn pell war-lerch mho pije o lennet. En teir danevell kentañ-mañ ne lenner poz ebet, an tudennoù ne lavaront seurt, evit abegoù disheñvel bep tro, met heverk eo : tremen a ra pep tra e diabarzh an tudennoù.  Hir m eus kavet ar pedervet hini o vezañ ma tremen penn-da-benn en ur bed-hunvre, kazimant. Diaesoch e veze da lenn a-fed yezh, dija, ha pa zeer goustadik ne vez ket ken flour an traoù eget pa nijer a-us dar gerioù. Boutinoch em eus kavet an tem ivez. Met blazet mat e oa  choazh, evel ar pempvet hini. Pep danevell a choarvez en ul lech, ur mare disheñvel ha gant tudennoù disheñvel-kenañ. E-barzh an hini diwezhañ, Miraĝo / Touellwel ne heulier ket ur penndudenn resis met pevar bennak, o skeudenniñ pep a live disheñvel eus ur gevredigezh : diaesoch em eus kavet kemer perzh en darvoudoù gant ar stereotipoù-se, daoust ma vije direbech an danevell hervez ur savboent teknikel. Neo ket bet gwall sklaer din ar pezh en doa choant Tuglas da reiñ da gompren diwar-benn an dispach kennebeut (met marteze e oa etre daou soñj e-unan ?) : ret, met aner… ?  Skrivañ a ra Friedebert Tuglas en un doare labouret kenañ, pezh a ro skridoù eeun a ya dar pep retañ, ar re a drid ar muiañ va chalon ha va empenn outo. Intret eo e oberenn a-bezh gant ur seurt dizesper soutil. Bamet on rak e ampartiz, hag ez eus savet choant bras din da anavezout peurrest e oberennoù (gwelet m eus e oa bet troet ar bras anezho e galleg). Ur mestr eo.